cyanic-selkie/wikianc huggingface dataset:
Կոնտիոյարվի
Կոնտիոյարվի լիճը Բարենցի ծովի ջրահավաք ավազանի մաս է կազմում, որին միանում է Պացոկի գետի միջոցով։ Ջրահավաքում հիմնականում տեղի է ունենում ձնահոսքերի և անձրևաջրերի միջոցով։ Ափի ռելիեֆը հիմնականում հարթավայրային է։ Արևմտյան կողմում գտնվում է 105 մ բարձրություն ունեցող Բրատբերգետ բլուրը։ Անտառային շերտը հիմնականում կազմված է կեչու և սոճու ծառերից։ Պացոկի գետին միանալու հատվածում գտնվում է Ստուրե-Գրենսեհոլմեն կղզին։ Կոնտիոյարվին Պացոկի գետն ի վեր Թրոնգսունդ և Բյորնսունդ նեղուցներով միանում է Սալմիյարվի լճին, իսկ գետն ի վար Կլիստերվաթեն լճին։
Կիրիլիկ Մոնղոլերեն
Պատմություն
1941 թ.-ին, Մոնղոլիայի Ժողովրդական Հանրապետության կառավարության կողմից որոշվեց փոխարինել Մոնղոլական գրանիշը նոր Կիրիլյան այբուբենով։ 1946 թվականի հունվարի 1-ին ամբողջ մամուլը հիմնականում թարգմանում էին նոր այբուբենով ։
Կոնտիոյարվի
Լճի ափին տեղակայված են նորվեգական Թրոնդսվագեն, Ֆել, Սանդնեսետ, Բյորնստրանդ, Նուրդգորդ, Լաուվլի, Սլետտա և Տրոնգսունդնեսեթ բնակավայրերը։ Ռուսական կողմում բնակավայր չկա։ Լճի արևմտյան ափով է անցնում նորվեգական թիվ 885 ավտոմայրուղին։
Կիրիլիկ Մոնղոլերեն
Ծանոթագրություններ
Կատեգորիա:Մոնղոլերեն Կատեգորիա:Գիր
Մոնտելպարո
Մոնտելպարո (Montelparo), կոմունա Իտալիայում, գտնվում է Մարկե շրջանում՝ Ֆերմո պրովինցիայում։ Բնակչությունը կազմում է 920 մարդ (2008 թվականի տվյալներով), բնակչության խտությունը՝ 43 մարդ/կմ²։ Տարածքը կազմում է 22 կմ²։ Փոստային ինդեքս՝ 63020։ Հեռախոսային կոդ՝ 0734։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Վնասակար ծրագիր
Վնասարար ծրագրաշար, վնասակար ծրագրային ապահովում (անգլերեն Malware Malicious Software՝ վնասակար ծրագրային ապահվում բառերից) տարբեր տեսակի համակարգչային վնասակար ծրագրեր նկարագրող ընդհանուր հասկացություն է։ Այդ դասին են պատկանում բոլոր այն ծրագրերը, որոնք ստեղծված են թափանցելու և/կամ վնասելու որևէ համակարգ՝ առանց օգտագործողի իմացության։
Այս տեսակի ծրագրերը նշելու համար ժամանակ առ ժամանակ օգտագործվում է նաև համակարգչային վիրուս հասկացությունը։ Վնասակար ծրագրերը կարող են ներառել համակարգչային վիրուսներ, որդերը, Տրոյան ձիերը, rootkit-ները, լրտեսածրագրերը (spyware, adware), որոնք գործելով օգտագործողի կամքին հակառակ՝ վնասում են համակարգիչը։ Օրենքի դաշտում վնասակար ծրագրերին հաճախ նաև անվանում են համակարգչային "աղտոտողներ", ինչպես օրինակ ԱՄՆ-ի որոշ նահանգների օրենսգրքերում՝ ներառյալ Կալիֆորնիան ու Արևմտյան Վիրջինիան։
Վնասակար ծրագրերը նույնը չեն, ինչ թերի ծրագրերը, այսինքն այն ծրագրեը, որոնք ամբողջովին օրինական են, սակայն իրենց մեջ պարունակում են որոշակի ծրագրային սխալներ։
2008-ին Սիմանթեքի հրատարակած նախնական արդյունքների համաձայն "ակնկալվում է, որ վնասակար ծրագրերի կամ ծրագրային կոդերի արտադրության միջին ցուցանիշը կարող է շուտով առաջ անցնել օրինական ծրագրերի արտադրության ցուցանիշից։" Համաձայն "F-Secure-ի՝ «2007 թվականին արտադրվել է նույնքան վնասակար ծրագրեր, որքան արտադրվել է վերջին 20 տարիների ընթացքում։" Վնասակար ծրագրերի տարածման ամենապարզ ճանապարհը ինտերնետն է, հիմնականում՝ էլեկտրոնային փոստը և համաշխարհային ցանցը։
Նպատակները
Վնասակար ծրագրերը սովորաբար ստեղծվում էին ինչ որ տեղեկություններ կորցնելու կամ վնաս հասցնելու նպատակով։ Շատ DOS վիրուսներ, և Windows ExploreZip որդը, ստեղծվել էին ֆիզիկական սկավառակի վրա եղած տեղեկությունները ջնջելու և այն սխալ տեղեկատվությամբ փոխարինելով, կամ համակարգը խեղելու նպատակով։ Ցանցային որդերը, ինչպիսին էին Կարմիր Կոդ որդը կամ Ռեյմըն (Ramen) որդը (Ռեյմըն-ը՝ արագ պատրաստվող մակարոնի տեսակ է) պատկանում են միևնույն կատեգորիայի։ Ստեղծված լինելով ինտերնետային կայքերը վնասելու նպատակով՝ այս որդերը կարելի է համարել գրաֆիտի ստորագրությունների օնլայն համարժեքը, որոնք գրում էին իրենց հեղինակների մականունները կամ համախոհ խմբերի անունները բոլոր այն տեղերում, որտեղ որ ներխուժում էր որդը։
Ինչևէ, սկսած այն պահից, երբ լայնածածկույթ ինտերնետ կապը տարածում գտավ, վնասակար ծրագրերի ստեղծումը արդեն շահույթ հետապնդող նպատակ ունեցավ։ Օրինակ՝ 2003-ից սկսած, համատարած ճանաչում ունեցող վիրուսների և որդերի մեծ մասը ստեղծվել են օգտագործողների համակարգիչների կառավարումը ստանձնելու նպատակով։ Վարակված "զոմբի համակարգիչները" օգտագործվում են էլեկտրոնային փոստով անիմաստ գովազդային տեղեկություններ ուղարկելու համար, ինչպես նաև՝ այնպիսի տեղեկություններ զետեղելու համար, ինչպիսին է երեխաների պորնոգրաֆիան։ Շահույթ հետապնդելու որոշակիորեն հստակ նպատակով ստեղծված մեկ այլ վնասակար ծրագրի տեսակ է ի հայտ եկել "լրտեսածրագրեր" անվան ներքո, ծրագրեր, որ ստեղծվում են օգտագործողների համացանցում կատարած գործողությունները հետևելու, ոչ ցանկալի գովազդների ցուցադրման կամ ստացած եկամուտները տվյալ լրտեսածրագրերի հեղինակներին ուղարկելու նպատակով։ Լրտեսածրագրերը չեն տարածվում վիրուսների նման. Դրանք հիմնականում տեղադրվում են՝ օգտագործելով անվտանգության համակարգում առկա թույլ տեղերը, կամ էլ կցվում են օգտագործողների կողմից տեղադրվող ծրագրերում։
Քողարկում. Տրոյական ձիեր, արմատակույտեր և ետնադռներ
Հիմնական հոդվածները՝ Տրոյական ձի (համակարգում), Արմատակույտ և Ետնադուռ (համակարգում)
Տրոյական ձիեր
Ընդհանուր առմամբ Տրոյական Ձի է համարվում այն ծրագիրը, որը օգտագործողին "հրավիրում է" տեղադրել և աշխատեցնել այն իր համակարգչի մեջ՝ միևնույն ժամանակ քողարկելով բոլոր վնաս պատճառող կողմերը։ Տեղադրումն ու ծրագրի աշխատեցնելը կարող է շատ մեծ և անկցանկալի վնասներ պատճառել համակարգչին, ընդհուպ մինչ կարևոր ֆայլերի, տեղեկությունների ջնջումը, ինչպես նաև այլ վնասակար ծրագրերի հետագա տեղադրումը համակարգչում։
Լրտեսածրագրերի տարածման ամենահայտնի ձևերից մեկը, Տրոյական ձին է, որը կցված լինելով օգտագործողի համար ինչ-որ ցանկալի ծրագրին, զուգահեռ տեղադրվում է համակարգչի մեջ։ Լրտեսածրագրերի հեղինակները, որոնք փորձում են գործել օրինական ձևով, իրենց ծրագրի մեջ ներառում են օգտագործողի հետ վկայագիր-համաձայանգիր, որի մեջ շատ ընդհանուր տերմիններով նշվում է լրտեսածրագրի վարքը։ Սակայն, շատ քչերն է հավանական, որ կկարդան կամ կհասկանան այն։
Արմատակույտեր (Rootkits)
Երբ վնասակար ծրագիրը տեղադրվում է համակարգչի մեջ, այն պետք է մնա "թաքնված" կամ "քողարկված", որպեսզի չհայտնաբերվի օգտագործողի կողմից և չհեռացվի համակարգչից։ Նույնը կարելի է ասել նաև այն դեպքի համար, երբ մարդն է գրոհում համակարգիչը։ Rootkit կամ արմատակույտեր անվանմամբ տեխնոլոգիաները ապահովում են վնասակար ծրագրի քողարկումը, այնպես փոփոխելով օպերացիոն համակարգը, որ օգտագործողը երբեք չիմանա այդ ծրագրի գոյության մասին իր համակարգչում։ Արմատակույտերը կարող են աննկատ պահել նույնիսկ պրոցեսը համակարգչի պրոցեսներրի ցանկից, կամ թույլ չտալ, որպեսզի այդ ֆայլերը հնարավոր լինի կարդալ։ Ի սկզբանէ արմատակույտն ընդամենը հանդիսանում էր գործիքների ծրագրային փաթեթ, որ տեղադրվել էր մարդ-հարձակվողի կողմից Յունիքս (UNIX) համակարգում, որտեղ գրոհողը կարողացել էր ադմինիստրատորի հիմնական (root/արմատ) հատված ներխուժել։
Այսօր այս արտահայտությունն օգտագործվում է ավելի շատ վնասակար ծրագրերի քողարկումը նկարագրելու համար։ Որոշ վնասակար ծրագրեր իրենց մեջ պարունակում են հեռացումից պաշտպանվելու ռեժիմներ և ունակ են ոչ միայն պարզապես թաքնվել, այլ նաև "պայքարել" համակարգից հեռացվելու դեմ։ Այսպիսի վարքի վառ օրինակ է Ժարգոն Ֆայլ (Jargon Պատկեր), որում մի զույգ ծրագրեր լցնում էին մի Xerox CP-V ժամանակա-բաշխիչ համակարգ. Յուրաքանչյուր ուրվական-պրոցեսը ֆիքսում էր այն փաստը, որ մյուս իր նմանը սպանվեց, ու մի քանի միլիվայրկյանի ընթացքում գործի էր գցում հենց նոր ոչնչացված ծրագրի մի նոր կրկնօրինակ։ Այս ուրվականներին սպանելու միակ տարբերակը դրանց երկուսին միաժամանակ սպանելն էր (որն իրականում շատ դժվար է), կամ կանխամտածված կերպով ողջ համակարգը մաքրելը։ Նմանատիպ տեխնիկաները օգտագործվում են ժամանակակից վնասակար ծրագրերում, որոնցում սկսելով մի շարք պրոցեսներ, նրանք, ըստ պահանջի, հետևում և վերականգնում են մեկը մյուսին։
Ետնադռներ
'Backdoor-ը կամ Ետնադուռ-ը' ինքնության ճանաչման պրոցեսը շրջանցող մի մեթոդ է։ Երբ վտանգի է ենթարկվում համակարգի անվտանգությունը (վերը նշված մեկ կամ մի քանի մեթոդներով մեթոդներով), համակարգում կարող են տեղադրվել մի քանի ետնադռներ։ Ետնադռներ կարող են տեղադրվել նաև մինչև վնասակար ծրագրերի համակարգում հայտնվելը, որպեսզի ապահովեն գրոհողների մուտքը համակարգ։
Համակարգիչ արտադրողներին հաճախ խորհուրդ է տրվել նախապես ետնադռներ տեղադրել համակարգի մեջ, որպեսզի հետագայում հնարավոր լինի տեխնիկական ապահովման ծառայություն մատուցել սպառողներին, սակայն այս գործընթացը դեռևս հստակորեն չի հաստատվել։ Համակարգչային ծրագրեր "կոտրողները" սովորաբար օգտագործում են ետնադռները՝ հեռակա կարգով համակարգչին հասանելի լինելու համար, միևնույն ժամանակ թաքնված մնալով հսկումներից։ Ետնադռներ տեղադրելու համար "կոտրողները" օգտագործում են Տրոյական ձիեր, որդեր կամ այլ մեթոդներ։
Վնասակար ծրագրերը որպես շահույթ ստանալու միջոց
Հիմնական հոդվածներ։ Վնասակար ծրագրեր, ցանցավարակիչներ, Համացանցա-ահաբեկիչներ և զանգահարիչներ։
1980-1990-ական թվականներին համարվում էր, որ վնասակար ծրագրերը որպես կանոն ստեղծվում են որպես վանդալիզմի կամ չարաճճիության ինչ-որ միջոց։ Սակայն համեմատաբար վերջերս արդեն պարզ դարձավ, որ վնասակար ծրագրերի առավելագույն մասը գրվել է ֆինանսական կամ այլ շահույթ հետապնդելով։
Տեղեկություններ առևանգող վնասակար ծրագիր
Տեղեկություններ առևանգող վնասակար ծրագիրը համացանցա-ահաբեկիչ է, որ մերկացնում է իր զոհերի անձնական կամ սեփականատիրական տեղեկությունները՝ գողացված տեղեկությունները փողի վերածելու մտադրությամբ, ինչը ենթադրվում է կատարել ընդհատակյա մատակարարման սկզբունքի ուղղակի օգտագործման միջոցով։ Բովանդակության անվտանգության այն սպառնալիքները, որ հանգրվանում են նշվածի նորքո, ներառում են այսպես կոչված “բանալի մուտքագրողներ”, էկրան քերողներ, լրտեսածրագրեր, գովազդա-ծրագրեր, ետնադռներ և վարակա-օջախներ։ Արտահայտությունը չի անդրադառնում այնպիսի գործողություններին, ինչպիսին են անօգուտ գովազդային հաղորդագրությունների ուղարկումը, անհատականության առևանգումը, DNS թունավորումը, SEO շահագործումը և այլն։ Այնուամենայնիվ, երբ այս սպառնալիքները առաջ են բերում ֆայլի քաշում կամ անմիջական տեղադրում, ինչպես հիբրիդ գրոհների մեծ մասի դեպքում է լինում, պրոքսի տեղեկությունների համար որպես լրտես ծառայող ֆայլերը անցնում են տեղեկությունների առևանգման վնասակար ծրագրերի կատեգորիա։
Տես նաև
Կատեգորիա:Ինֆորմատիկա Կատեգորիա:Վնասակար ծրագրեր
Մարյինսկայա (Ստավրոպոլի երկրամաս)
Մարյինսկայա (Марьинская), ստանիցա Ռուսաստանի Դաշնության Ստավրոպոլի երկրամասի Կիրովի շրջանի կազմում։ Կազմավորում է «Ստանիցա Մարյինսկայա» գյուղական համայնքը (Станица Марьинская) ։
Բնակչությունը 2015 թվականին գրանցված տվյալներով կազմում էր 9032 մարդ ։ 2010 թվականի մարդահամարի արդյունքներով այստեղ բնակվում են հետևյալ ազգությունները ․
Արտաքին հղումներ
Կատեգորիա:Ստավրոպոլի երկրամասի Կիրովի շրջանի բնակավայրեր Կատեգորիա:1777 թվականին հիմնադրված բնակավայրեր
Գեորգի Շահունյանց
Գեորգի Միխայելի Շահունյանց, ճանապարհային տնտեսության  ոլորտի գիտնական, ՌԽՖՍՀ գիտության և տեխնիկայի վաստակավոր գործիչ։
Կենսագրություն
Գեորգի Շահունյանցը ծնվել է 1904 թվականի հուլիսի 18-ին, Զլատոուստ քաղաքում ։ Հայրը՝ Միխայիլ Յակովլևիչ Շահունյանցը, կրթությամբ եղել է ինժեներ, Սանկտ Պետերբուրգի տեխնոլոգիական ինստիտուտի շրջանավարտ, 1903 թվականին ընտանիքով Զլատոուստ է տեղափոխվել Սանկտ Պետերբուրգից, աշխատել որպես Զլատոուստի արհեստագործական ուսումնարանի տեսուչ (տնօրեն), հետագայում վերափոխվել է միջնակարգ մեխանիկական և տեխնիկական ուսումնարանի (մինչև 1917 թվականը Հարավային Ուրալում միակ միջին պրոֆիլի մասնագիտական դպրոցը)։ Հեղափոխության սկզբին Շահունյանց ընտանիքը տեղափոխվել է Մոսկվա։ Տասնվեց տարեկանում Գեորգին ընդունվել է Մոսկվայի պետական համալսարան։ Այնուհետև տեղափոխվել է Մոսկվայի ճանապարհային հաղորդակցության ինժեներների ինստիտուտ։ Էքստեռն կարգով հանձնելով քննությունները՝ 3 տարում ավարտել է ուսման ամբողջ դասընթացը։ 19-ամյա ինժեները սկսել է աշխատել արտադրությունում՝ սկզբում որպես տեխնիկ Մոսկովյան-Բելառուսական-Բալթիական երկաթուղում, այնուհետև՝ երկաթուղային ծառայության պետի օգնական և որպես երկաթգծի ավագ ինժեներ։ 1932 թվականի վերջից սկսում է դասավանդել Մոսկվայի երկաթուղային տրանսպորտի ինստիտուտում։
«Երկաթուղիներ» ամբիոնում դասընթացներ է կազմակերպել արտելների ղեկավարների, ճանապարհային վարպետների և ուղեմասերի վարիչների համար։ Չնայած գիտության մեջ Շահունյանցի ակնհայտ առաջընթացին, երբեք չի եղել կաբինետային գիտնական։ 1935 թվականի նոյեմբերին նրան շնորհվել է տեխնիկական գիտությունների թեկնածուի աստիճան՝ առանց թեզ պաշտպանելու։ Երկու տարի անց հաջողությամբ պաշտպանել է դոկտորական ատենախոսությունը «Տեխնիկա-տնտեսական հաշվարկներ ճանապարհային տնտեսությունում» թեմայով։
ԲԱՄ-ի կառուցումը հատուկ էջ է դարձել Շահունյանցի կենսագրության մեջ։ Շահունյանցը հսկայական դեր է խաղացել մայրուղու նախագծման, մշտական սառածության և բարձր սեյսմիկության պայմաններում երկաթուղու կառուցման և տեխնիկական առաջարկությունների մշակման գործում։
Հրապարակել է 5 դասագիրք և մենագրություն, 12 աշխատություն՝ երկաթուղու հողային պաստառի վերաբերյալ, 200 հոդված ։ Դրանցից հիմնականներն են՝
Ծանոթագրություններ
Կատեգորիա:Տեխնիկական գիտությունների դոկտորներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:ՌԽՖՍՀ գիտության և տեխնիկայի վաստակավոր գործիչներ Կատեգորիա:Հայ գիտնականներ
Ասահիկավա
Ասահիկավա (旭川市), քաղաք Ճապոնիայում՝ Կամիկավա ենթապրեֆեկտուրայում, որի վարչական կենտրոնն է։ Մեծությամբ երկրորդ բնակավայրն է Հոկայդո կղզում՝ Սապորո քաղաքից հետո ։ 2000 թվականի ապրիլի 1-ից դասվել է Ճապոնիայի կենտրոնական քաղաքների շարքին։ Ներկայումս լայնորեն համբավված է իր Աշահիյամա կենդանաբանական այգու և  Ասահիկավա ռամենի շնորհիվ։
2011 թվականի հունիսի 30-ի դրությամբ քաղաքն ունեցել է 352.105 բնակիչ՝ ընդհանուր 173.961 տնային տնտեսությամբ։ Բնակչության խտությունը կազմել է 470,96 մարդ/կմ², զբաղեցրած տարածքը՝ 747.6 km2 :
Քաղաքների համաշխարհային օրվա կապակցությամբ Ասահիկավան 2019 թվականի հոկտեմբերի 31-ին ներառվել է ՅՈՒՆԵՍԿՕ-ի Ստեղծարար քաղաքների ցանցում՝ որպես լավ նախագծված քաղաք ։
Ունի երկրորդ դասի օդանավակայան, որտեղից 1970 թվականից ի վեր կանոնավոր թռիրքներ են իրականացվում դեպի երկրի մայրաքաղաք Տոկիո (ամենօրյա) և ճապոնական այլ քաղաքներ։ Որոշ ավիաընկերությունների ինքնաթիռներ թռիչքներ են կատարում նաև դեպի Հարավային Կորեայի քաղաքներ և Չինական Հանրապետության մայրաքաղաք Թայպեյ։
Պատմություն
Ասահիկավան հիմնադրվել է 1922 թվականի օգոստոսի 1-ին, կարճ ժամանակում դարձել Հոկայդո կղզու հյուսիսային հատվածի կենտրոնական քաղաքը, որի ազդեցությունը նկատելի է տարածաշրջանի արդյունաբերության ու առևտրի վրա։ Այստեղ մոտավորապես 130 վտակ ու գետ կա և ավելի քան 740 կամուրջ ։ Իշիկարի գետի վրա գցված Ասահիբաշի կամուրջը իր կառուցման ժամանակից՝ 1932 թվականից ի վեր համարվում է Ասահիկավայի խորհրդանիշերից մեկը, 2001 թվականի հոկտեմբերի 22-ին էլ ներառվել է Հոկայդոյի պատմա-մշակութային հուշարձանների ցանկում ։
Հաշվի առնելով Ասահիկավայի ձմեռներին բնորոշ սառնությունն ու ձնառատությունը՝ ամեն տարի այստեղ՝ Իշիկարի գետի ափին անց է կացվում ձմեռային փառատոն, որին մասնակցում են ոչ միայն հազարավոր տեղացիներ, այլև բազմաթիվ զբոսաշրջիկներ։ Բացի այդ, քաղաքը շրջապատող սարերի ու բլուրների լանջերին կառուցվել ու գործում են հատուկ դահուկորդների համար նախատեսված բազմաթիվ հանգրվաններ ու հանգստյան տներ։ 1902 թվականի հունվարի 25-ին այստեղ արձանագրվել է -41 °C, որն ամենացածր ջերմաստիճանն է Ճապոնիայի պատմության մեջ ։
Կլիմա
Ասիհակավայի կլիման խոնավ մայրցամաքային է, որը Köppen climate classification-ի դասակարգմամբ ունի Dfb նիշը ։
Ճապոնիայի առավել ցուրտ բնակավայրերից է, որտեղ շուրջ 120 տարի առաջ արձանագրված (-41 °C) ջերմաստիճանը դեռևս համարվում է ռեկորդային Հոկայդո կղզու և ընդհանրապես Ճապոնիայի բնակավայրերում (հաշվի չառնելով Ֆուձիյամայի լեռնագագաթին արձանագրված ավելի ցածր ջերմաստիճանները) ։ Ըստ որոշ աղբյուրների՝ Ասահիկավան Ճապոնիայի ամենացուրտ քաղաքն է   ։
Արտաքին հղումներ
Կատեգորիա:Ճապոնիայի քաղաքներ Կատեգորիա:Ճապոնիայի բնակավայրեր Կատեգորիա:Հոկայդո կղզու քաղաքներ Կատեգորիա:Հոկայդոյի բնակավայրեր
Յուսուֆ Աբդուլլահ ալ-Կարդավին
Յուսուֆ Աբդուլլահ ալ-Կարդավին (يوسف عبد الله القرضاوي, ),  ժամանակակից իսլամական աստվածաբան Եգիպտոսից, Մահմեդական գիտնականների միջազգային միության նախագահ։ Նա սուննի իսլամի ամենաազդեցիկ կրոնական դեմքերից մեկն է ։ Նա լայնորեն հայտնի է Ալ-Ջազիրա հեռուստաալիքում իր «Շարիաթը և կյանքը» ծրագրով, որի լսարանը մոտ  60 միլիոն մարդ է ամբողջ աշխարհից, և շնորհիվ «IslamOnline» կայքի, որը նա օգնել է հիմնել 1997 թվականին, և այժմ նա հանդիսանում է հիմնական կրոնական գիտնականը։ Քարդավին ավելի քան 120 գրքերի հեղինակ է ։ Իսլամական աստվածաբանության զարգացման գործում ունեցած ներդրման համար նա արժանացել է ութ միջազգային մրցանակի և այսօր համարվում է ներկաիս բնակվող ամենաազդեցիկ իսլամական աստվածաբաններից մեկը։ Երկար ժամանակ նա համարվում էր Մուսուլման եղբայրների հոգևոր առաջնորդը, չնայած հրաժարվել է  այդ շարժման ղեկավարի պաշտոնից ։
Կենսագրություն
Յուսուֆ Ալ-Քարդավին ծնվել է Եգիպտոսի արևմուտքում գտնվող փոքրիկ գյուղում։ Երբ նա երկու տարեկան էր, նա կորցրեց իր հորը և մեծացավ իր հորեղբոր կրոնական միջավայրում։ Ընտանիքը ցանկանում էր, որ նա հյուսն դառնա, բայց նա նախընտրեց  իմամ  դառնալ։ Չորս տարեկան հասակում նա սկսել է հաճախել ղուրանի դպրոց, իսկ տասը տարեկան հասակում նա անգիր գիտեր ղուրանը։ Պարտադիր դպրոցն ավարտելուց հետո ալ-Քարդավին ինը տարի շարունակ ուսումը շարունակել է  Տանտայի Կրոնական հետազոտությունների ինստիտուտում։ Տասնութ տարեկան հասակում ընդունվում է Ալ-Ազհար համալսարան՝ կրոնի հիմունքների ֆակուլտետ։
1953 թվականին ավարտել է Ալ-Ազհար համալսարանը։ 1958-ին նա արաբերենի և գրականության դիպլոմ է ստացել արաբերենի ուսումնասիրության ժամանակակից ինստիտուտից։ Նա ընդունվել է կրոնի հիմունքների ֆակուլտետի խանի և սուննայի ուսումնասիրությունների ամբիոնի ասպիրանտուրան (Ուսուլ ալ-Դին), որն ավարտել է 1960 թվականին և ստացել ղուրանի մագիստրոսի կոչում։ 1961-ին նա ղեկավարել է Կատարի մայրաքաղաք Դոհայում գտնվող կրոնական ինստիտուտը։ 1973-ին պաշտպանել է դոկտորական դիսերտացիան` «զաքաթի դերը սոցիալական խնդիրների լուծման գործում» թեմայով։ 1977-ին նա նպաստեց Կատարի համալսարանի շարիաթի և իսլամական ուսումնասիրությունների ֆակուլտետի ստեղծմանը, որի դեկանն էր հետագայում։ Նույն թվականին նա հիմնում է Սուննայի հետազոտությունների կենտրոնը ։ Նա նաև աշխատել է աֆրիկայի նախարարությանը կից Եգիպտոսի կրոնական գործերի հանձնաժողովում։ Հետո նա տեղափոխվել է Դոհա, որտեղ մինչ 1990 թվականը ծառայում էր որպես Քաթարի Շարիաթի և կրթության ֆակուլտետի իսլամական բաժնի դեկան։ 1990-1991 թվականներին նշանակվել է Ալժիրի Իսլամական համալսարանի և Բարձրագույն կրթության գիտական խորհրդի նախագահ, որից հետո վերադարձել է Կատար՝ որպես Կատարի համալսարանի Սուննայի կենտրոնի ղեկավար, պաշտոն, որը մինչ օրս նա զբաղեցնում է ։ 1997 թվականից ղեկավարում է Դուբլինում տեղակայված Ֆաթվաների և Հետազոտությունների Եվրոպական խորհուրդը։ Նա քննադատվում է պահպանողական սալաֆիզմի տեսանկյունից։
Նա բանտարկվել է Ֆարուքա թագավորի օրոք՝ 1949 թվականին, այնուհետև ևս երեք անգամ նախկին նախագահ Գամալ Աբդել Նասերի օրոք, որից հետո 1961 թվականին նա լքել է Եգիպտոսը և բնակվել Կատարում ։
Հայացքներ և համոզմունքներ
2013-ի մայիսին Քարդավին Ղազա էր ժամանել Քաթարից, որտեղ ապրում է աքսորված:2013-ի մայիսի 9-ին Յուսուֆ Ալ-Քարդավին ասաց.
"Իսրայելն իրավունք չունի գոյություն ունենալ։ Այս երկիրը երբեք հրեական չի եղել։ Պաղեստինը արաբական իսլամական ազգի համար է։"
Համասի վարչապետ Իսմայիլ Հանիան համբուրեց Քարդավիի աջ ձեռքը և անվանեց նրան «ժամանակակից իսլամի մեծ իմամ և արաբական գարնան մեծ իմամ»։
Միևնույն ժամանակ, Հորդանանի Արևմտյան ափում պաղեստինյան տարածքները կառավարող  ՖԱԹՀ-ի ղեկավարությունը դատապարտեց Յուսուֆ Քարավավիի այցը Գազայի հատված։ Նրանց կարծիքով՝ նրա ժամանումը միայն ամրապնդում է պառակտումը պաղեստինյան երկու խմբակցությունների միջև։ «Ցանկացած այց, որը կրում է քաղաքական նշանակություն, որը ճանաչում է ՀԱՄԱՍ-ի լեգիտիմությունը Գազայում, վնասում է Պաղեստինի ժողովրդի շահերին», -նշել է Պաղեստինյան ազգային վարչություն կրոնական գործերի նախարար Մահմուդ ալ-Հաբաշը։
Քարդավին բազմիցս հայտնվել է բազմաթիվ հակասությունների էպիկենտրոնում։ Նա իրաքցիներին կոչ է արել իրենց հողի վրա պայքարել բոլոր ամերիկացիների դեմ՝ նշելով, որ «քաղաքացիականների և զինվորների միջև տարբերություն չկա»։ 2013-ի ապրիլին նա հրաժարվել է մասնակցել Դոհայում անցկացվող միջկրոնական համաժողովին՝ հրեաների ներկայության պատճառով ։ Քարդավին նաև կոչ արեց ոչնչացնել հրեաներին և պնդեց, որ նրանք արժանի են նացիստական ցեղասպանության ։
Նիդարոսի Մայր Տաճար
Նորվեգիայի Տրոնհեյմ քաղաքում է գտնվում Նիդարոսի Մայր Տաճարը (նորվեգերեն՝ Nidarosdomen): Լյութերական այս տաճարը պատմականորեն ամենանշանակալի եկեղեցին է Նորվեգիայում և հանդիսացել է Նորվեգիայի միապետերի թագադրության վայրը ։ Մայր տաճարի շինարարությունը սկսվել է 1070 թվականին, Սուրբ Օլավի գերեզմանի տեղում, ով ընկել էր Ստիկլաստադիրի ճակատամարտում (1030) ։ Շինարարությունն ավարտվել է մոտ 1300 թվականին։ Տաճարը մի քանի անգամ տուժել է հրդեհների պատճառով և բազմիցս վերակառուցվել։ Վերջին խոշոր վերականգնումը սկսվել է 1869 թվականին և պաշտոնապես ավարտվել միայն 2001 թվականին։ Տաճարը կառուցվել է գոթական և ռոմանական ոճով։ Դրա արևմտյան ճակատը զարդարված է թագավորների կերպարներով, սրբերի և Քրիստոսի պատկերներով, իսկ ներքին հարդարանքը զարդարում են վիտրաժները, որոնք տեղադրվել են XX դարում։ Տաճարում կա երկու երգեհոն, այնտեղ են պահվում Էյստեյնա Էրլենդսոնի սուրբ մասունքները։ Այսօր Մայր տաճարը Տրոնհեյմի հայտնի տեսարժան վայրերից մեկն է և հիացնում է տուրիստներին իր գրավչությամբ։ Ամեն տարի այնտեղ է այցելում ավելի քան 40 000 զբոսաշրջիկ ամբողջ աշխարհից։
Յուսուֆ Աբդուլլահ ալ-Կարդավին
Կրոնական հայացքներ
"Այրահեղականության առաջին նշաններն են ֆանատիզմն ու անհանդուրժողականությունը, որոնք մարդուն լիովին տանում են դեպի իր նախապաշարմունքները, ինչպես նաև դաժանությունը, ինչը նրան զրկում է ուրիշի շահերի և խնդիրների, շարիաթի նպատակների կամ ժամանակի հանգամանքների հստակ պատկերացումից։ Նման մարդիկ ուրիշների հետ երկխոսելու որևէ հնարավորություն չունեն, ուստի նրանք չեն կարող համեմատել իրենց կարծիքը այլոց հետ և ընտրել առավել ճիշտ տեսակետներ։"
Նիդարոսի Մայր Տաճար
Ծանոթագրություններ
Կատեգորիա:Նուր Թրյոնդելագի լյութերական եկեղեցիներ Կատեգորիա:Թրոնհեյմի շենքեր և կառույցներ Կատեգորիա:Նորվեգիայի տեսարժան վայրեր
Յուսուֆ Աբդուլլահ ալ-Կարդավին
Կրոնական հայացքներ
"Այրահեղականության երկրորդ նշանն արտահայտվում է ավելորդության անընդհատ հավատարմությամբ, ինչպես նաև ուրիշներին ստիպելու նույնն անել, չնայած այն բանին, որ Ալլահը դա չի պահանջում։"
Զելյոնի Գայ (գյուղ, Վելիկոբուրլուկիի շրջան)
Զելյոնի Գայ (Зелений Гай), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1750 թվականին։
2001 թվականի տվյալներով Զելյոնի Գայ ավանում բնակվում էր 73 մարդ։ Բնակավայրը զբաղեցնում է 0,306 կմ² տարածք։ Բնակչության խտությունը կազմում էր 238,560 մարդ/կմ²։
Սանձու գետ
Սանձու գետ (三途の川, Սանձու-նո կավա, «Երեք Խաչմերուկների Գետ», «Երեք Ճանապարհների Գետ») գետ, որ ճապոնական բուդիզմում   սահման է համարվում  կենդանիների և մեռյալների միջև։
Կերպար
Սանձու գետը նման է հունական դիցաբանության Ստիքս գերին։ Ասում են, որ մահանալուց հետո հանգուցյալնները պետք է անցնեն այս գետը, որը սահման է հանդիսանում հանդերցյալ և մեր աշխարհների միջև, այդ իսկ պատճառով Ճապոնիայում ընդունված է  հուղարկավորությունների ժամանակ մահացածների գերեզմանում վեց կոպեկ դնել։ Ինչպես նաև կարծիք կա, որ գետը հոսում է Օսորեյամա լեռան տակ` Ճապոնիայի հեռու գտնվող և անմարդաբնակ թաղամասում։ Գրումմա և Տիբա պրեֆեկտուրաների գետերը անվանված են այս հռչակավոր գետի պատվին։
Ըստ Սոկա Գակայ աղանդավորների` մարդիկ անցնում են այս գետը իրենց մահից յոթ օր անց։ Հետևաբար գետը անցնելու երեք եղական կա. կամրջով, ծանծաղուտով և հրեշներով լի գետի միջով։ Այն, թե որտեղ և մարդիկ ինչպես են անցնելու գետը, կախված է նրանց կյանքի ընթացքում ցուցաբերած վարքից։ Նրանք, որոնք լավ վարք են ցուցաբերել, անցնում են կամրջով, որը զարդարված է յոթ զարդերով։ Նրանք, որոնց կարման հարաբերական հավասարության մեջ է գտնվում չարի և բարության միջև, անցնում են ծանծաղուտով։ Մյուսներին, որոնք չար են եղել, սպասում է գետը` լի սարսափելի հրեշներով։ Սանձու գետի ափին` հսկայական ծառի տակ, կան դևեր` ծերուկի և պառավի կերպարանքով։ Պառավի անունը Դացուե բա է, նա հանում է մահացածների հագուստը, իսկ Կենեո անունով ծերուկը կախում է դրանք ծառից  զանցանքների ծանրությունը բացահայտելու համար։
Ինչպես նաև Սանձու գետի ակունքում ուրվական ամուսիններ են թափառում` ձեռքերը բռնած։ Երկու ամուսինն էլ ունեն երկար մազեր և չունեն որքեր, իսկ այրը` բարակ երկնագույն մորուք։ Նրանք մահացածների համար նախատեսված սպիտակ հանդերձանքով են և կրում են սպիտակ եռանկյուն գլխարկներ։ Գտնվելով վեց աշխարհների սահմանին` նրանք կարծես թե ուղևորվում են Ձիգոկու(դժոխք)։
Ճապոնիայում տարածված է հետևյալ ասացվածքը. «Եթե դու շատ գումար վերցնես, կխորտակվես Սանձու գետում»։
Սանձու գետը մշակույթում և արվեստում
Սանձու գետը հիշատակվում է Ռյունոսկե Ակուտագավայի «Սարդոստայն» (蜘蛛の糸, կումո-նո իտո) պատմվածքում։ Քայլելով Գոկուրակուով` Բուդդան տեսավ, թե ինչպես Արյան լճում` Սանձուից ոչ շատ հեռու, թե ինչպես Ձինգոկում՝ թպրտում էր մի մեղավոր, որին նա որոշեց օգնել միայն նրա համար, որ նա փրկել էր սարդի։
«Հզոր Ռենջերներ» հեռուստասերիալի դիպաշարի համաձայն՝ Սանձու գետը ունի մեկ այլ իմաստ. այն համարվում է նայլոկ հրեշների կալանավայրը։ Գետի մակարդակը բարձրանում է  մարդկանց հուսահատության, վախի, վիշտերի շատացման հետ։
Ճապոնական «Սառնարյուն Հոզունկի» մանգայում Սանձու գետը, Կենեոն, Դացուե բան և ճապոնական դժողքի այլ ներկայացուցիչները ներկայացված են երգիծանքի տեսքով։ Մանգան նոմինացվել է  տայսյո մանգայի մրցանակաբաշխությանը 2012 թվականին ։ 2012 թվականին այն եղել է 15 մանգանեից, որոնք նոմինացվել են Մանգա Տայշայի 5-րդ մրցանակաբաշխությանը  և այն  ընտրվել է ժյուրի անդամների կողմից 16 Japan Media Arts Festival-ում ։ Այս մանգան նոմինացված է եղել նաև Կոդանցյա մանգայի 38-րդ մրցանակաբաշխությանը, և զբաղեցրել է «Տարվա գիրք»  Media Factory 2014 թվականի մրցանակաբաշխության 5-րդ տեղը   ։
Արտաքին հղումներ
Կատեգորիա:Ճապոնական ժողովրդական բանահյուսություն
Ասպարագինազա
Ասպարագինազա, բժշկության և սննդի արտադրության մեջ օգտագործվող ֆերմենտ ։ Որպես դեղամիջոց Լ-ասպարագինազան օգտագործվում է սուր լիմֆոբլաստիկ լեյկեմիայի, սուր միելոիդ լեյկեմիայի և ոչ հոջկինային լիմֆոմայի բուժման նպատակով ։ Այն օրգանիզմ է ներմուծվում ներերակային, ներմաշկային և միջմկանային ներարկումների միջոցով ։ Սննդի արտադրության մեջ օգտագործվում է ակրիլամիդի քանակության նվազեցման համար ։
Ներարկումների դեպքում հիմնական կողմնակի ազդեցություններն են ալերգիկ ռեակցիաները, ենթաստամոքսային գեղձի բորբոքումը (պանկրեատիտիս), արյան մակարդման խնդիրները, արյան մեջ շաքարի բարձր քանակությունը, երիկամային խնդիրները և լյարդի դիսֆունկցիան ։ Օգտագործումը հղիության ժամանակ կարող է վնասել պտղին ։ Որպես սնունդ այն համարվում է անվտանգ ։ Ասպարագինազան քայքայում է ասպարագին կոչվող ամինաթթուն, առանց որի քաղցկեղային բջիջները չեն կարող արտադրել սպիտակուց ։
Ասպարագինազայի բժշկական օգտագործումը ԱՄՆ-ում ընդունվել է 1978թ-ին ։ Այն ընդգրկվել է Առողջապահության Համաշխարհային Կազմակերպության Հիմնական դեղամիջոցների ցանկում (առողջապահության համակարգում ամենաարդյունավետ և անվտանգ դեղամիջոցները) ։ Արժեքը 10.000 միջազգային միավորի համար կազմում է 42 ԱՄՆ դոլար։ Այն հիմնականում ստացվում է աղիքային ցուպիկից և Erwinia chrysanthemi-ից ։
Կիրառություն
Ասպարագինազաներն ունեն տարբեր կիրառություն արդյունաբերության և դեղագործության մեջ։
Բժշկություն
E. coli -ի շտամները բժշկական ասպարագինազայի հիմնական աղբյուրն են ։ 1998թ-ին հասանելի բրենդային ֆորմուլաները(տարբեր քիմիական և ֆարմակալոգիական սեփականություններով) պարունակում էին Ասպարագինազա Մեդակը, Ցիդերոլազը, Օնկոսպարը ։ Սպեկտրիլան E. coli-ի նոր ռեկոմբինանտն է ։
Ասպարագինազաները կարող են օգտագործվել միջմկանային, ենթամաշկային կամ ներերակային ներարկումների միջոցով, քանի որ նրանք չեն առաջացնում հյուսվածքի վնասում, ինչպես քիմիոթերապիայի այլ գործոնները։
Սննդի արտադրություն
Ասպարագինազաները սննդի արտադրության մեջ օգտագործվում են որպես սննդային հավելումներ։ Շուկայում Acrylaway և PreventASe անունով հայտնի  ասպարագինազաները օգտագործվում են բիսկվիտների և սնեքերի(չիպսեր, թխվածքաբլիթներ) պատրաստման ժամանակ ուռուցքածին հանդիսացող ակրիլամիդի առաջացումը նվազեցնելու նպատակով ։
Կողմնակի ազդեցություններ
Մյուս տարածված կողմնակի ազդեցությունը ենթաստամոքսային գեղձի բորբոքումն է(պանկրեատիտիս)։ Նշված կողմնակի ազդեցությունները հիմնականում  առաջացնում են Լ-ասպարագինազայի երկկողմանի ակտիվություն, որը կարող է հիդրոլիզել L-գլուտամինը գլուտամինաթթվի և ամոնիակի։
Որպես սննդային հավելում
Ակրիլամիդը հաճախ առաջանում է ածխաջրային սննդի պատրաստման ժամանակ։ Ջերմային մշակման ընթացքում ասպարագին ամինաթթուն, որը պարունակվում է ածխաջրային սննդում, մտնում է Մայարդի ռեակցիայի մեջ, որի արդյունքում առաջանում է թխված ուտելիքների դարչնագույն երանգը, համը։ Թխելուց առաջ ասպարագինազայի ավելացման շնորհիվ ասպարագին ամինաթթուն փոխարկվում է այլ տարածված ամինաթթվի՝ ասպարագինաթթվի և ամոնիակի, և արդյունքում ասպարագինը չի մտնում Մայարդի ռեակցիայի մեջ և ակրիլամիդի առաջացումը նշանակալիորեն ճնշվում է։ Ակրիլամիդի լիովին հեռացումը հնարավոր չէ այլ՝ ասպարագին-անկախ ճանապարհներով ստացման պատճառով։
Ասպարագինազան մինչև 90 տոկոս ճնշում է ակրիլամիդի առաջացումը ածխաջրածնային սննդում դրանց պատրաստման ժամանակ՝ առանց փոխելու մշակման վերջում առաջացող գույնը կամ համը ։
Որպես դեղամիջոց
Լիմֆոբլաստիկ լեյկեմիայի և այլ ուռուցքային բջիջները չեն կարող սինթեզել փոխարինելի ամինաթթու հանդիսացող ասպարագինը,մինչդեռ նորմալ բջիջները կարող են։ Ուռուցքային բջիջներին անհրաժեշտ է մեծ քանակությամբ ասպարագին, քանի որ նրանց գործունեությունը կախված է դրանց շրջանառությունից։ Ասպարագինազան կատալիզում է Լ-ասպարագինազայից ասպարագինաթվի և ամոնիակի առաջացումը, որը արգելակում է լեյկեմիկ բջջի ասպարագինի շրջապտույտին, ինչն էլ հանգեցնում է բջջի մահվանը ։
Ֆերմենտի կարգավորում
Այս սպիտակուցը կարգավորվում է ալոստերիկ եղանակի մորֆեին մոդելով ։
Պատմություն
Ասպարագինազայի՝ որպես հակաքաղցկեղային դեղամիջոցի բացահայտումը և զարգացումը սկսվել է 1953թ-ին, երբ գիտնականները նշեցին, որ մկների և առնետների լիմֆոմաները հետ էին զարգանում ծովախոզուկի շիճուկով բուժումից հետո ։ Հետագայում հայտնաբերվեց, որ ոչ թե շիճուկն ինքն է առաջացրել ուռուցքի ռեգրեսն, այլ ասպարագինազա ֆերմենտը ։
Հետազոտողները համեմատելով մի շարք ասպարագինազաներ, եկել են այն համոզման, որ E. coli-ից և Erwinia chrystathemi-ից ստացված ասպարագինազաների հակաքաղցկեղային ազդեցությունն ավելի լավ է արտահայտված։ Այժմ ասպարագինազայի հիմնական աղբյուրը E. coli -ն է, քանի որ ստացում է հեշտ է և մեծ քանակներով։
Անվանումներ
Քրիսանտասպազը Erwinia chrystathemi-ից ստացված ասպարագինազայի բրիտանական ընդունված անվանումն է, իսկ կոլասպազը՝ E. coli-ից ստացվածի ։
Քրիսանտասպազի ամերիկյան ընդունված անվանումն է ասպարագինազա Erwinia chrysanthemi ։ Էլսպարը, Կիդրոլազը, Լեունազը և Սպեկտրիլան կոլասպազի, իսկ Էրվինազը կրիսանտասպազի բրենդային անուններն են ։
Արտաքին հղումներ
Կատեգորիա:Առողջապահության համաշխարհային կազմակերպության հիմնական դեղեր
Տայտո Կուբո
Տայտո Կուբո (久保 帯人), իրական անունը Նորիակի Կուբո (久保 宣章) - մանգակա, «Բլիչ» մանգայի ստեղծող։ Հաճախ մենք հանդիպում ենք նրա անվան սխալ օրինակներին։ Օրինակ, Տիտե Կուբո, Կուբո Տայտ, Կուբոտայտ, Տիտեկուբո, Կուբոտայտո, Կուբոտիտե ։
Կենսագրություն
Տայտո Կուբոն ծնվել է 1977 թվականի հունիսի 26-ին Հիրոսիմայում, որը գտնվում է Ճապոնիայում։ Մի ինտերվյուի ժամանակ նա պատմեց, որ մի անգամ նա որոշեց մրցույթի մասնակցել, որը անցկացվում էր Shonen Jump ամսագրի կողմից, չհաղթեց, բայց զանգ ստացավ մի խմբագրողի կողմից, որը ուզում էր համագործակցել ։ 1996 թվականի Shonen Jump ամսագրում հրատարակվեց Տայտո Կուբոյի «Ultra Unholy Hearted Machine» կրճատ մանգան։
Կուբոյի առաջին մեծաքանակ ֆենթեզի-մանգան դարձավ «Zombie Powder» (Порошок зомби), որը հրատարակվել է 1999 թվականին Shonen Jump ամսագրում։ «Zombie Powder» մանգան հատուկ հայտնիության չարժանացավ, և 4 հատորների հրատարակումից հետո հրատարակումը կանգ առավ։ Սակայն այդ մանգայի հետքերով այդ նույն ամսագրում առաջացավ «Բլիչ» մանգան, որը շատ հայտնի դարձավ։ Արդեն վաճառվել է այդ մանգայի ավելի քան 7 միլիոն օրինակ։
Գոյություն ունի մեկ առասպել, ըստ որի «Բլիչ» մանգան սկզբում չէին ուզում հրատարակել։ Խմբագրողի խոսքերով, այն շատ նման է Yu Yu Hakusho մանգային, հայտնի մանգայի, որը հրատարակվում էր այդ նույն Shonen Jump ամսագրում 1990-ական թվականներին։ Տայտո Կուբոն այնպես նեղացավ, որ որոշեց վերջացնել իր մանգակային գործունեությունը, բայց Ակիրա Տորիյաման, Dragon Ball մանգայի ստեղծողը, նկատեց «Բլիչը» և Կուբո նամակ ուղարկեց խնդրանքով, որ նա չվերջացնի իր կարիերան, այլ շարունակի աշխատանքը ։ Սակայն, չկան ապացուցող աղբյուրներ, որոնք ապացուցում են, որ այդ նամակը գոյություն ունի։
2011 թվականին «Nikkei Entertainment» ամսագրում հրատարակվեց նորօրյա ավելի քան հաջող մանգակաների ցուցակը։ Տայտո Կուբոն այդ ցուցակում զբաղեցրեց հինգերորդ տեղը ։
2012 թվականի դեկտեմբերի Կուբոն հայտարարեց, որ ամուսնացել է ։
Մանգա-սերիալներ
Երկու մանգաներն էլ հրատարակվել են Shonen Jump ամսագրում Shueisha հրատարակչության կողմից։
Արտաքին հղումներ
Կատեգորիա:Ճապոնացի գրողներ Կատեգորիա:Կեղծանուններ
Միխայիլ
Միխայիլ (ռուսերեն` Михаил)` ռուսական արական անուն է, համարժեք է հայկական Միքայել անվանը։ Հանդիսանում է ռուսական Միխայլով ազգանվան կազմարարը։
Ծանոթագրություններ
Կատեգորիա:Աստվածաշնչյան անուններ Կատեգորիա:Ճամբարի ժամանակավոր
Քիթ Ալան
Քիթ Ալան, ամերիկացի հեռուստադերասան և սցենարիստ, ավելի հայտնի է «Z ազգը» սերիալում կատարած Մյորֆիի դերով ։
Կենսագրություն
Քիթ Ալանը ծնվել և մեծացել է Կալիֆոռնիա նահանգի Սակրամենտո քաղաքում։ Ավարտել է Դրամատիկական արվեստի ամերիկյան համալսարանը։
Կարիերա
Հեռուստատեսությունում նորամուտը նշել է 2000 թվականին, նկարարահանվել է «Հմայվածները», «Բաֆին՝ վամպիրներ ոչնչացնողը», «C.S.I. հանցագործության վայրը», «Աստղային ճանապարհ։ Էնթերփրայզ», «Կլինիկա» և շատ այլ ուրիշ սերիալների էպիզոդներում։
2011 թվականին հանդես է եկել որպես «11/11/11» սարսափ ֆիլմի ռեժիսոր, պրոդյուսեր և սցենարիստ, որը միանգամից թողարկվել է DVD-ով։ Ֆիլմը հանդիսանում է «11-11-11»-ի մոքբաստերը և ստացել է բացասական արձագանքներ  ։
2012 թվականին Ալանը գրել է «Զոմբիների ապստամբությունը» մարտֆիլմի սցենարը, իսկ 2013 թվականին դարձել է «Զոմբիների գիշերը» սարսափ ֆիլմի սցենարի հեղինակը։ Երկուսում էլ նա խաղացել է երկրորդական դերեր։ 2014 թվականրին դերասանը խաղացել է «Z ազգը» սերիալի գլխավոր դերերից մեկում և արժանացել ճանաչման ։
Արտաքին հղումներ
Կատեգորիա:Ամերիկացի սցենարիստներ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի դերասաններ Կատեգորիա:Ամերիկացի պրոդյուսերներ Կատեգորիա:Ամերիկացի ռեժիսորներ Կատեգորիա:Թատերական արվեստների ամերիկյան ակադեմիայի շրջանավարտներ
Զավադկա (գյուղ, Վոլովեցի շրջան)
Զավադկա (Завадка), գյուղ Ուկրաինայի Անդրկարպատյան մարզի Վոլովեցի շրջանում։
2001 թվականի տվյալներով Զավադկա գյուղում բնակվում էր 1 087 մարդ։ Բնակավայրը զբաղեցնում է 1928 կմ² տարածք։ Բնակչության խտությունը կազմում էր 563,8 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Վոլովեցի շրջանի բնակավայրեր Կատեգորիա:Ուկրաինայի գյուղեր
Շումարովո (գյուղ, Մգլինսկի շրջան)
Շումարովո (Шумарово), գյուղ Ռուսաստանի Բրյանսկի մարզի Մգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 659 մարդ։
Ժենյա Վասիլկովսկայա
Ժենյա Վասիլկովսկայա (Zhenia Vasylkivska, ), իսկական անունը Եվգենյա Իվանովնա Վասիլկովսկայա (Женя Васильківська, Zhenia Vasylkivska ամերիկացի բանաստեղծուհի, թարգմանիչ, գրականագետ, ուկրաինական ծագում ունեցող գրականագետ։ Նյու Յորքի գրական խմբի ներկայացուցիչ ։
Կենսագրություն
Ժենյա Վասիլկովսկայան ծնվել է նկարչի ընտանիքում։ 1944 թվականին ընտանիքի հետ տեղափոխվել է Լինց (Ավստրիա) ։ 1951 թվականին նա գաղթել է ԱՄՆ և հաստատվել է Նյու Յորքում։ 1962 թվականին ավարտել է Կոլումբիայի համալսարանի բանասիրական ֆակուլտետը ։ Ստացել է փիլիսոփայության դոկտորի կոչում։ Վասիլկովսկայան երկար տարիներ դասավանդել է ֆրանսերեն, իսպաներեն և ռուսերեն Վիրջինիայի համալսարաններից մեկում։ Հետագայում նա աշխատել է որպես Արևելյան Եվրոպայի հարցերով ԱՄՆ կառավարության քաղաքական խորհրդատու։
Ստեղծագործություն
Վասիլկովսկայի դեբյուտը կայացել է 1959 թվականին՝ Կարճ հեռավորություններ բանաստեղծական ժողովածուի հրատարակմամբ (Նյու Յորք)։ Վասիլկովսկայի մի շարք բանաստեղծություններ ընդգրկվել են Նոր բանաստեղծություններ (Նյու Յորք, 1961) հավաքական ժողովածուում։ Հրատարակության է պատրաստել բանաստեղծությունների երկրորդ ժողովածուն, աշխատել Արևի հետքերով դրամատիկական եռագրության վրա ։ Նա բանաստեղծական մտածողության և պատկերավորման ակունքները հանգեցրել է ուկրաինական ավանդական ժողովրդական երգի և բանահյուսության մեջ ։
Թարգմանություններ
Ժենյա Վասիլկովսկայան կատարել է մի շարք թարգմանություններ, որոնք հիմնականում տպագրված էին։ Իսպաներենից թարգմանություն է կատարել Ուկրաինական գրական թերթում, ֆրանսերենից և անգլերենից այդ թվում՝ Գարսիա Լորկայի բանաստեղծությունները ժողովածուն և Գարսիա Լորկայի սիրելիները, Մյունխեն, 1958 թվական։ Թարգմանել է նաև Սեն-Ժոն Պերս, Գ. Միստրալ, ''Պ. Ռեվերդի, ժան Անույ Անտիգոնե'' պիեսը (Մյունխեն, 1962 թվական), ինչպես նաև ուկրաիներենից անգլերեն Ֆ. Օսմաչկայի Ծիծաղ պոեմը (Հորիզոն, 1956-57, թիվ 1. -2): Վասիլկովսկայայի ուկրաինալեզու ժառանգությունում մեծ տեղ են զբաղեցնում Սեն-Ժան Պերսեի ստեղծագործության գրական ուսումնասիրությունը, հոդվածներ հետպատերազմյան ուկրաինական արտագաղթի երիտասարդ սերնդի և գրական Նյու Յորքի խմբի մասին։ Վերջին տասնամյակների ընթացքում նա հեռացել է գրական ստեղծագործԱԿԱՆ ասպարեզից։
Արտաքին հղումներ
Կատեգորիա:Ուկրաինացի թարգմանիչներ Կատեգորիա:Ուկրաինացի գրականագետներ Կատեգորիա:Ուկրաինացի բանաստեղծներ Կատեգորիա:Բնօրինակում անաղբյուր հոդվածներ Կատեգորիա:Բանաստեղծներ այբբենական կարգով
Ամիձ Շոր
Ամիձ Շոր (Амидз-Шор), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Սիսոլա գետի ձախ ափին՝ 180 կմ հեռավորության վրա։ Գետի երկարությունը կազմում է 15 կմ։
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մուհամեդ Բադի
Մուհամեդ Բադի (محمد بديع), եգիպտացի քաղաքական գործիչ, Մուսուլման եղբայրներ միջազգային իսլամական կազմակերպության եգիպտական բաժնի ղեկավար 2010 թվականի հունվարի 16-ից ։ Մինչև բաժնի ղեկավար լինելը նա 1996 թվականին եղել է կազմակերպության ղեկավար մասի անդամ։ Ռազմական հեղաշրջումից հետո, որն ուղղված էր ընդդեմ Մուսուլման եղբայրների քաղաքականությանը, նա ձերբակալվել էր նոր եգիպտական իշխանության կողմից 2013 թվականի օգոստոսի 20-ին ։ 2014 թվականի ապրիլի 28-ին նա դատապարտվել է մահապատժի կազմակերպության մյուս ենթադրյալ 682 անդամների հետ միասին, սակայն սեպտեմբերի 15-ին մահապատիժը փոխարինվել է ցմահ բանտարկությամբ ։
Վաղ տարիներ
Բադին ծնվել է 1943 թվականի օգոստոսի 7-ին, Էլ-Մահալա-էլ-Կուբրա արդյունաբերական քաղաքում ։ 1965 թվականին նա Կահիրեի համալսարանում ստացել է անասնաբույժի որակավորում ։ Նույն թվականին Մուսուլման եղբայրներ կաղմակերպության առաջնորդ Սայիդ Կութուբի հետ ձերբակալվել է իշխանության կողմից սկսված պատժիչ արշավի ժամանակ և այնուհետև ռազմական տրիբունալի որոշմամբ դատապարտվել է 15 տարվա ազատազրկման։ 1974 թվականին Եգիպտոսի նախագահ Անվար Սադաթը ներում է շնորհել կազմակերպության շատ անդամների, այդ թվում` Բադիին։ Ազատ արձակվելուց հետո Բադին սկսում է իր ուսուցչական կարիերան Եգիպտոսի տարբեր համալսարաններում, այնուհետև Բենի Սուեյֆ քաղաքի համալսարանում դարձել է անասնաբուժության պրոֆեսոր։
Ռազմական հեղաշրջում, ձերբակալում և դատ
2013 թվականի հուլիսի 3-ին Մուսուլման եղբայներ կազմակերպության անդամ և Եգիպտոսի նախագահ Մուհամմեդ Մուրսին տապալվել է ռազմական հեղաշրջման արդյունքում, որը տեղի էր ունեցել երկրում ընթացող զանգվածային բողոքի ցույցերի ֆոնին։ Նոր իշխանությունը արգելել են Բադիին և նրան փոխարինողին ինչ-որ տեղ մեկնել։ Հուլիսի 10-ին հրաման է տրվել նրան ձերբակալել«Երկուշաբթի օրը Կահիրեյում բռնություն հրահրելու համար, որի հետևանքով մահացել էր ավելի քան 50 մարդ»։ Ռազմական նշանակության դատախազ Հիշամ Բարաքաթը կարգադրում է սառեցնել նրա ֆինանսական հաշիվները։ Օգոստոսի 20-ին նա և իր երկու փոխարինողները ձեբակալվել են, իսկ դատը նշանակվել է օգոստոսի 25-ին։ Ձերբակալման հետ կապված Մահմուդ Էզատը նշանակվում է Մուսուլման եղբայրներ կազմակերպության ղեկավարի ժամանակավոր պաշտոնակատար ։
2014 թվականի ապրիլի 28-ի դատական նիտը տևել է ընդամենը 8 րոպե, իսկ Բադիին դատական պաշտպանության հնարավորություն չի տրվել ։ Դատարանը նրան մահապատժի է դատապարտել, բայց դատավճիռը փոխարինվել է ցմահ բանտարկությամբ։
Արտաքին հղումներ
Կատեգորիա:Եգիպտոսի քաղաքական գործիչներ Կատեգորիա:Եգիպտոսի պատմություն Կատեգորիա:Մահապատժի դատապարտվածներ
Հայ-սիրիական հարաբերություններ
Հայ-սիրիական հարաբերություններ, երկկողմ դիվանագիտական հարաբերություններ Հայաստանի և Սիրիայի Արաբական Հանրապետության միջև։ Երկու երկրների միջև դիվանագիտական հարաբերություններ հաստատվել են 1992 թվականին։ Հայաստանը Դամասկոսում ունի դեսպանատուն և Հալեպում հյուպատոսություն, իսկ 1997 թվականին Սիրիան Երևանում դեսպանատուն է բացել։
Սիրիան Հայաստանի հետ դիվանագիտական հարաբերություններ հաստատել է Խորհրդային Միության փլուզումից անմիջապես հետո։ Սիրիայի նախագահ Հաֆեզ ալ-Ասադը լավ հարաբերություններ է պահպանել Հայաստանի հետ, մասամբ Սիրիայում հայկական մեծ համայնքի պատճառով։ Սիրիայում բնակվում է մոտ 120 հազար հայ։ Նրանք մեծամասնություն են կազմում Քեսաբ և Յակուբիա քաղաքներում և որոշակի դեր են խաղում Սիրիայի քաղաքական կյանքում։
Հայոց ցեղասպանության ժամանակ Օսմանյան կայսրությունը սիրիական Դեր Զոր անապատն օգտագործել է որպես հայերի սպանության հիմնական վայր։ Դեր Զոր քաղաքում բացվել է Հայոց Ցեղասպանությանը նվիրված հուշահամալիր ։ Այն նախագծվել է Սարգիս Բալմանուկյանի կողմից և պաշտոնապես բացվել է 1990 թվականին՝ Մեծի Տանն Կիլիկիո Կաթողիկոսի ներկայությամբ։
Պատմություն
Հայաստանի և Սիրիայի միջև հարաբերությունները երկար պատմություն ունեն։ VII դարում Հայաստանը պահպանել է ինքնուրույնությունը այնքան ժամանակ, քանի դեռ չի խախտվել Բյուզանդիայի և Արաբական խալիֆայության միջև խաղաղությունը ։ Հուստինիանոս Բ-ն 689 թվականին ներխուժել է Հայաստան, Վրաստան և Աղվանք։ Նույն թվականին խալիֆայության հետ կնքել է հաշտություն, որով Հայաստանի զգալի մասն անցել է Բյուզանդիային։
705 թվականին Հայաստանի Իշխանն օգնության խնդրանքով դիմեց բյուզանդական կայսրին։ Բյուզանդացիները աջակցեցին իշխանին, սակայն պարտություն կրեցին։ Տեղեկանալով այդ գործողությունների մասին՝ խալիֆը հրամայել է ոչնչացնել ազդեցիկ հայ ավատատերներին  ։
Հայերը Սիրիայում
1915 թվականին հարյուր հազարավոր հայեր տեղահանվեցին Դեր Զորի անապատ, որտեղ մահվան դատապարտվեցին։ Փրկվածները բնակություն են հաստատել Սիրիայի քաղաքներում։ Ամենամեծ համայնքը գտնվում Էր Հալեպում։
Քաղաքացիական պատերազմի սկսվելուց հետո Սիրիայից Հայաստան են ժամանել տասնյակ հազարավոր հայ փախստականներ ։
Հայկական ղեկավարության տվյալներով՝ Սիրիայում դեռ բնակվում է ավելի քան 20 հազար հայեր ։
Սկորոբագատկի (գյուղ, Լոխովիցայի շրջան)
Սկորոբագատկի (Скоробагатьки), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1710 թվականին։
2001 թվականի տվյալներով Սկորոբագատկի գյուղում բնակվում էր 437 մարդ։ Բնակավայրը զբաղեցնում է 2,73 կմ² տարածք։ Բնակչության խտությունը կազմում էր 160,07 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Լոխովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1710 թվականին հիմնադրված բնակավայրեր
(8132) Վիտգինզբուրգ
(8132) Վիտգինզբուրգ (Vitginzburg), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 18-ին Լյուդմիլա Չեռնիխի կողմից Նաուչնիում ։
Միջին հեռավորությունը Արեգակից կազմում է 2,626894 ա. մ., առավելագույնը մոտենում է 2,352 ա. մ. հեռավորության վրա և հեռանում 2,9018 ա. մ. ։ Արեգակի շուրջ մեկ ամբողջական պտույտ է կատարում 1555,11 երկրային օրվա ընթացքում, իր ուղեծրով շարժվելով միջինում 0,231494 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,18° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Չազմա
Չազմա (Čazma), քաղաք Խորվաթիայում, երկրի կենտրոնական մասում, Բելովարսկո-Բիլոգորսկա ժուպանությունում։ 2001 թվականի տվյալներով բնակչությունը կազմում է 2 878 մարդ, իսկ համայնքում՝ 8 895 մարդ։ Բնակչության 96,8 % խորվաթներ են ։
Աշխարհագրություն
Չազման գտնվում է Զագրեբից 60 կմ հարավ-արևելքում գտնվող Մոսլավինայի պատմական շրջանում և Բելովարի մայրաքաղաքից 30 կմ հարավ-արևմուտք։ Քաղաքը ընկած է երկու մայրուղիների խաչմերուկում` D43 (Իվանիչ-Գրադ - Չազմա - Բելովար - Ջյուրջևաց) և D26 (ավտոմայրուղի A4 - Վրբովեց - Չազմա - Գարեշնիցա)։ Քաղաքով հոսում է Չասմա գետը։
Պատմություն
Չազման հնագույն քաղաք է։ Նա առաջին անգամ հիշատակվել է 1094 թվականին Լասլո I թագավորի հիշատակության մեջ, ով քաղաքը նվիրեց Զագրեբի եպիսկոպոսին։ 1226 թվականին Չազման ստացավ քաղաքի կարգավիճակ։ Այդ ժամանակահատվածում Սբ. Մարիա Մագդաղենացին օծեց Չազման և բացվել է Դոմինիկյան միաբանության վանքը։ Եկեղեցին հրաշքով պահպանվել է մինչև մեր օրերը, որը եզակի է ռոմանական ոճով մայրցամաքային Խորվաթիայի ճարտարապետական հուշարձանների շարքում։ Ավելի ուշ երկու զանգակատուն միացվեցին դրան։
1552 թվականին քաղաքը գրավվեց թուրքերի կողմից, ովքեր Չազմայի կենտրոնում ստեղծեցին նահանգ։ 1606 թվականին քաղաքը ազատվել է թուրքերից Խորվաթիայի արքա Էրդյոդի բանակի շնորհիվ։
Արտաքին հղումներ
Կատեգորիա:Խորվաթիայի քաղաքներ
Փիթեր Գուլդ
Փիթեր Գուլդ (Peter Gould), ամերիկացի սցենարիստ, ռեժիսոր և հեռուստատեսային պրոդյուսեր։ Նա աշխատել է AMC հեռուստաալիքի «Ամբողջ ծանրությամբ» դրամատիկական սերիալի բոլոր հինգ սեզոնների աշխատանքներին։ Փիթերը սերիալի վրա իր աշխատանքի համար առաջադրվել է «ԱՄՆ սցենարիստների գիլդիայի» չորս մրցանակների անվանակարգում։ Այժմ Գուլդը համագործակցում է «Ամբողջ ծանրությամբ» սերիալի ստեղծող Վինս Գիլիգանի հետ, «Ավելի լավ է զանգեք Սոլին» ֆիլմի սփին-օֆֆ շոուի շրջանակներում։
Կրթություն
Գուլդը ծնվել է Նյու Յորքում ։ 1982 թվականին ավարտել է Սառա Լոուրենս քոլեջը՝ անգլերենի բակալավրի աստիճանով ։ 1990 թվականին նա ավարտել է Հարավային Կալիֆոռնիայի համալսարանը և արժանացել մագիստրոսի կոչման ։
Գործունեություն
2008 թվականին Գուլդը միացել է «Ամբողջ ծանրությամբ» սերիալի առաջին եթերաշրջանի աշատանքներին գրող անձնակազմին՝ որպես սյուժեների խմբագիր։ Նա գրել է առաջին եթերաշրջանի՝ «Մեծահասակների բիզնես»-ի առաջին դրվագի սցենարը ։ 2009 թվականի փետրվարին կայացած ԱՄՆ սցենարիստների գիլդիայում (WGA) առաջին եթերաշրջանին մասնակցած սցենարիստների կազմը առաջադրվել է «լավագույն նոր սերիալ» անվանակարգում  ։
Գիլիգանի հետ միասին նա ներկայումս աշխատում է «Ավելի լավ է զանգեք Սոլին» սերիալի վրա, և հանդիսանում է դրա համահեղինակը։ Սերիալի պրեմիերան կայացել է 2015 թվականի փետրվարի 8-ին և մինչ օրս համարվում է կաբելային հեռուստասերիալներից վարկանիշային ամենաբարձր պրեմիերանից մեկը ։
«Ավելի լավ է զանգեք Սոլին» շոուի առաջին եթերաշրջանի «Ունո» դրվագը 2016 թվականի փետրվարին արժանացել է ԱՄՆ սցենարիստների գիլդիայի մրցանակին՝ «դրամատիկական սերիալի լավագույն սցենար» անվանակարգում ։ Դրվագի սցենարը գրել են Գուլդն ու Գիլիգանը։
Ֆիլմագրություն
Սցենարներ
Հեռուստասցենարներ
Ծանոթագրություններ
Կատեգորիա:Ամերիկացի հեռուստապրոդյուսերներ Կատեգորիա:Ամերիկացի սցենարիստներ Կատեգորիա:Ամերիկացի կինոռեժիսորներ Կատեգորիա:«Էմմի» մրցանակի դափնեկիրներ
Արմենակ Ստեփանյան
Կենսագրական
Ծնվել է 1900 թվականին Ելիզավետպոլ (Գանձակ) քաղաքում։ 1925 թվականին ավարտել է ՎԽՈՒՏԵՄԱՍ-ը (Մոսկվայի բարձրագույն գեղարվեստական տեխնիկական արվեստանոց)։ Ապրել և ստեղծագործել է Մոսկվայում։ Հայ քանդակագործ Սուրեն Ստեփանյանի և կոմպոզիտոր Հարո Ստեփանյանի եղբայրն է։
Ստեղծագործություններ
1941-1945 թվականներին ապրել և ստեղծագործել է Երևանում։ Այս շրջանում հիմնականում ստեղծել է Հայրենական մեծ պատերազմին նվիրված աշխատանքներ («Հանուն հայրենիքի», մոնումենտի Էսքիզ, գիպս, «Ֆաշիզմի զոհը», գիպս)։
1945 թվականին Լենինականի համար ստեղծել է Սերգո Օրջոնիկիձեի (բրոնզ, բազալտ) հուշարձանը։ Պատերազմից հետո վերադարձել է Մոսկվա, ստեղծել դիմաքանդակներ, նմուշներ խեցեգործական արտադրության համար։
Ստեփանյանի մեկ տասնյակից ավելի գործեր գտնվում են Հայաստանի ազգային պատկերասրահում («Երեխային լողացնող մայրը», 1928 թվական, մայոլիկա, «Մայրություն», 1940 թվական, թրծակավ, «Մեսրոպ Մաշտոց», 1966 թվական, թրծակավ)։
1934 թվականից մասնակցել է հանրապետական և միութենական ցուցահանդեսների ։
Ծանոթագրություններ
Կատեգորիա:Հայ քանդակագործներ
Հանս Ռոսլինգ
Հանս Գյոստա Ռոսլինգ (Hans Gösta Rosling, հուլիսի 27, 1948, Ուպսալա, Շվեդիա - փետրվարի 7, 2017, Ուպսալա, Շվեդիա ), շվեդ բժիշկ, ակադեմիկոս, Կառոլինսկա ինստիտուտի միջազգային առողջապահության հարցերով պրոֆեսոր, վիճակագրության մասնագետ և համաշխարհային ճանաչում ունեցող դասախոս։